**KAIŠIADORIŲ RAJONO SAVIVALDYBĖS ADMINISTRACIJOS**

**ŽASLIŲ SENIŪNIJOS**

**IŠPLĖSTINĖS SENIŪNAIČIŲ SUEIGOS**

**PROTOKOLAS Nr. 1**

2021 m. kovo 29 d.

Žasliai

Sueiga įvyko 2021 m. kovo 29 d. 16.00 val. (nuotoliniu būdu).

Sueigos pirmininkė: (Duomenys nuasmeninti) – Guronių seniūnaitijos seniūnaitė .

Sueigos sekretorė: (Duomenys nuasmeninti) – Žaslių seniūnijos vyriausioji specialistė.

DALYVAUJA aštuoni sueigos nariai, kvorumas yra.

1. Guobos seniūnaitijos seniūnaitė (Duomenys nuasmeninti); 2) Stabintiškių seniūnaitijos

Seniūnaitė (Duomenys nuasmeninti); 3) Guronių seniūnaitijos seniūnaitė (Duomenys nuasmeninti); 4) Karsakų seniūnaitijos seniūnaitė (Duomenys nuasmeninti), 5) Mikalaučiškių seniūnaitijos seniūnaitė (Duomenys nuasmeninti); 6) Senųjų Žaslių seniūnaitijos seniūnaitė (Duomenys nuasmeninti); 7) Mikalaučiškių bendruomenės pirmininkė (Duomenys nuasmeninti); 8) Asociacijos „Stabintiškių bendruomenė“ pirmininkė (Duomenys nuasmeninti).

DARBOTVARKĖ:

1. Dėl seniūnijos metinio (2021 metų) veiklos plano projekto pristatymo.
2. Dėl seniūnijos metinio (2020 metų) veiklos plano įgyvendinimo ataskaitos.
3. Dėl seniūnijos vietinės reikšmės kelių ir gatvių priežiūros 2021 metais.
4. Kiti klausimai.

SVARSTYTA:

1. Dėl seniūnijos metinio (2021 metų) veiklos plano projekto pristatymo.

Seniūnė supažindino, apie numatomas skirti lėšas, seniūnijos veiklai finansuoti:

1. Seniūnijos valdomų pastatų išlaikymas, remontas, tarnybinio transporto, ryšio, savivaldybės turto, naudojamo pagrindinių funkcijų vykdymui, eksploatacija, turto draudimas, reprezentacinės išlaidos, turto įsigijimas ir kt. – 24.620 Eur;
2. Visuomenei naudingos veiklos organizavimas ir visuomenei naudingą veiklą atliekančių asmenų aprūpinimas darbui reikalingomis priemonėmis ir darbo įrankiais (pirštinėmis, šluotomis , kastuvais ir kt.) ir seniūnijos specialisto socialiniam darbui, administruojančio piniginę socialinę paramą, aprūpinimas kanceliarinėmis prekėmis – 1600 Eur;
3. Su seniūnaičio veikla susijusioms išlaidoms – 680 Eur;
4. Kelių, gatvių, bendro naudojimo teritorijų priežiūrai, atliekų tvarkymui bei gyventojų skatinimo tvarkyti aplinką priemonėms – 67.300 Eur;
5. Seniūnijos kelių paprastasis remontas, gatvių, šaligatvių ir takų remontas, pakelių želdinių tvarkymas, kelio ženklų įrengimas ir priežiūra – 29.200 Eur;
6. Socialinių būstų priežiūrai, buitinių nuotekų talpų įrengimas Papartėlių k. ir Stabintiškių k. – 13.100 Eur.

NUTARTA.

Pritarti seniūnijos metinio (2021 metų) veiklos plano projektui.

BALSAVO: „už“ – 8, „prieš“ – 0.

SVARSTYTA:

1. Dėl seniūnijos metinio (2020 metų) veiklos plano įgyvendinimo ataskaitos.

Seniūnė pristatė 2020 m. veiklos ataskaitą. 2020 m. seniūnijai Seniūnijos veiklos programai įgyvendinti skirta 141.200,00 Eur, gautas finansavimas ir panaudota 125645,30 Eur. Priemonei „Seniūnijų ir seniūnų funkcijų vykdymas bei visuomenei naudingos veiklos organizavimas Savivaldybės administracijos struktūriniuose teritoriniuose padaliniuose – seniūnijose“ vykdyti skirta 46900,00 Eur, panaudota 39446,70 Eur, įvykdyta 84,1 proc. Priemonei „Seniūnijų kelių valymas, bendro naudojimo teritorijų tvarkymas, priežiūra, apšvietimas, atliekų tvarkymas, gyventojų skatinimas puoselėti aplinką“ vykdyti buvo skirta 55100,00 Eur, panaudota 51650,90 Eur, įvykdyta 93,7 proc. Lėšos panaudotos: vandentiekio Žaslių mstl. kapinėse įrengimui (10496,96 Eur); kapinių (4,45 ha), viešų plotų, maudyklų (2,64 ha), Budelių piliakalnio teritorijos (6 ha, 2 kartus nušienauta žolė papėdėje ir šlaite) priežiūrai (10000,00 Eur); kryžiaus Statkūniškio pušyne restauravimui (780,00 Eur); 80 kubų smėlio Naujažerio maudyklai atvežimui (774,40 Eur); vietinės reikšmės kelių apsaugos zonų priežiūrai: šienavimas (55,50 km), šakų surinkimas ir susmulkinimas (5678,18 Eur); Guronių kapinių tvoros remontui (2000,00 Eur); kelio ženklų, lentelių su gatvių ir kaimų pavadinimais įsigijimui (1226,74 Eur); gatvių apšvietimo linijų remonto prekėms (2764,81 Eur); kilnojamų biotualetų viešoms erdvėms nuomai (2222,53 Eur). Iš seniūnijos teritorijos išvežta 488 kubai mišrių atliekų, 87 kubai žaliųjų atliekų. Priemonei „Seniūnijų kelių bei gatvių remontas ir priežiūra“ vykdyti buvo skirta 38100,00 Eur, panaudota 33947,70 Eur, įvykdyta 89,1 proc. Priemonei „Seniūnijos teritorijoje esančių savivaldybės ir socialinių būstų remontas, priežiūra“ skirta 900,00 Eur, panaudota 600,00 Eur, įvykdyta 66,7 proc. - parengti buitinių nuotekų tinklų įrengimo projektai socialiniams būstams, esantiems Uvėdos g. 11, Stabintiškių k. (300,00 Eur) ir Papartėlių g. 7-2, Papartėlių k (300,00 Eur).

Karsakų seniūnaitijos seniūnaitė (Duomenys nuasmeninti) pasiteiravo apie Budelių piliakalnio priežiūrą. Seniūnė (Duomenys nuasmeninti) informavo, kad Budelių piliakalnio teritorijoje žolė papėdėje (3 ha plotas) buvo šienuotas mechanizuotu būdu 2 kartus ir piliakalnio šlaituose (3 ha plotas) auganti žolė ir atželiantys krūmai, medžiai pjaunami smulkinant, mulčiuojant ir paliekant vietoje, naudojant mažos mechanizacijos priemones, apsaugant vertybės kultūrinį sluoksnį, 2 kartus. Budelių piliakalnio priežiūrai skirta ir panaudota 3000 Eur.

NUTARTA.

Pritarti seniūnijos metinio (2020 metų) veiklos plano įgyvendinimo ataskaitai.

BALSAVO: „už“ – 8, „prieš“ – 0.

1. Dėl seniūnijos vietinės reikšmės kelių ir gatvių priežiūros 2021 metais.

Seniūnė pristatė finansavimo lėšų, gautų pagal kelių priežiūros ir plėtros programą

savivaldybių institucijų valdomiems vietinės reikšmės viešiesiems ir vidaus keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti 2021 metais Kaišiadorių rajono savivaldybės teritorijoje, paskirstymo pagal objektų sąrašą. Prioritetinis kelių ir gatvių priežiūros sąrašas buvo patvirtintas darbų 2020-10-22 išplėstinėje seniūnaičių sueigoje. Numatyta Žaslių seniūnijai skirti lėšas:

1. Kelio zs38(Šilo g., Pajautiškių g.) Guronys-Pajautiškės-Strošiūnų miškas (asfalto danga, kapitalinio remonto užbaigimui) – 19.000 Eur;
2. Kelio zs5 Žasliai-Cineikiai (žvyro danga) paprastasis remontas (ilgis atkarpos 2690 km plotis 6 m), 15.000 Eur skirta iš seniūnijos biudžeto lėšų;
3. Seniūnijos kelių ir gatvių su žvyro danga ir gruntkelių priežiūros darbams (profiliavimui ir pažvyravimui), 86 km, 23.600 Eur;
4. Asfaltbetonio dangų duobių užtaisymas, 12,8 km, 10.630 Eur.

Visiems išvardytiems darbams finansavimo lėšos, skirtos pagal Kelių priežiūros ir plėtros programą savivaldybių institucijų valdomiems vietinės reikšmės viešiesiems ir vidaus keliams tiesti, taisyti (remontuoti), rekonstruoti, prižiūrėti, saugaus eismo sąlygoms užtikrinti, šiems keliams inventorizuoti 2021 metais, išskyrus kelio zs5 Žasliai-Cineikiai paprastajam remontui skirta iš seniūnijos biudžeto lėšų.

Seniūnė informavo, kad kaip kasmet keliai ir gatvės su žvyro danga bus 3 kartus greideriuojami ir pažvyruojami.

Mikalaučiškių bendruomenės pirmininkė (Duomenys nuasmeninti) ir Mikalaučiškių seniūnaitijos seniūnaitė (Duomenys nuasmeninti) paklausė, kodėl neremontuojamas kelias į Mikalaučiškes. Seniūnė informavo, kad bus išasfaltuota 300 m nuo Mikalaučiškių gyvenvietės pradžios. Taip pat pabrėžė, kad savivaldybei pateikė išplėstinėje seniūnaičių sueigoje patvirtintą 2021 m. Žaslių seniūnijoje vietinės reikšmės kelių ir gatvių priežiūros darbų atlikimo tvarką, kuriame pirmu numeriu įrašytas kelio (Vilties g.) Stabintiškės-Eiriogala (zs16) kapitalinis remontas. Lėšos neskirtos.

NUTARTA.

Pritarti seniūnijos vietinės reikšmės kelių ir gatvių priežiūros darbams, numatytiems atlikti 2021 metais.

BALSAVO: „už“ – 8, „prieš“ – 0.

1. Kiti klausimai.

Seniūnė supažindino, kad šiais metais akcija „DAROM“ numatyta gegužės 7-8 dienomis. Pakvietė, seniūnaitijas aktyviai dalyvauti akcijoje. Nurodyti vietas, kuriose kaupiamos padangos ar kitos atliekos.

Seniūnė paprašė, dalyvaujančių bendruomenių trumpai pasisakyti kaip joms sekasi įgyvendinti numatytus tikslus, suburti bendruomenės narius. Stabintiškių bendruomenės pirmininkė (Duomenys nuasmeninti) informavo, kad liko apie 2 savaites, tikisi kad jų didžiulis projektas bus sėkmingai patvirtintas. Jie ketina atidaryti Stabintiškių kaime parduotuvę, kurioje prekiaus vietinių ūkininkų, amatininkų užauginta, pagaminta produkcija. Ketina vaikams žaidimų aikštelę įrengti.

Mikalaučiškių bendruomenės pirmininkė (Duomenys nuasmeninti) informavo, kad toliau pabaigs įrengti pavėsinę, sudėti trinkeles.

Seniūnaitė (Duomenys nuasmeninti) pasiūlė sutvarkyti lankytinų objektų kelius, privažiavimus prie pažintinių takų, kad gyventojai galėtų saugiai nuvykti dviračiais. Dėl kelio į Mikalaučiškių gyvenvietę asfaltavimo, pasiūlė įtraukti pasisakyti žygeivius. Kadangi šiuo keliu važiuoja daug keliautojų į Padalius ir keliasi keltu. Taip pat pasiūlė, neasfaltuoti, nes tai dideli kaštai, o pakloti kelią kokybiška žvyro danga.

Seniūnė atsakė, kad bus rengiama Kaišiadorių rajono savivaldybės seniūnijų vietinės reikšmės kelių ir gatvių tiesimo ir taisymo (remonto) darbų programa 2021 – 2026 metams, pagal kurią bus skiriamos lėšos, finansuojamos iš Kelių priežiūros ir plėtros programos.

Guronių seniūnaitė (Duomenys nuasmeninti) ir Mikalaučiškių bendruomenės pirmininkė (Duomenys nuasmeninti), dirbanti laiškininke, paklausė, kada bus sutvarkytos Guronių kaime Stoties gatvės atskiros atkarpos. Seniūnė atsakė, kad vykdant vandentiekio ir nuotekų tinklų plėtrą Guronių –Talpūnų gyvenvietėse, pagal rangos darbų sutartį objektas eksploatacijai nepriduotas. Su rangovu seniūnė nuolat bendrauja, informavo, kad žvyro dangos ir sugadintas gerbūvis bus atstatytas. Laukia palankių oro sąlygų. Nes šiuo metu lyjant, darbus vykdyti sudėtinga ir jie būtų nekokybiškai atlikti.

Posėdžio pirmininkė (Duomenys nuasmeninti)

Posėdžio sekretorė (Duomenys nuasmeninti)